Komisijos reglamentas (EEB) Nr. 3346/80,
1980 m. gruodžio 23 d.
iš dalies pakeičiantis Reglamentą (EEB) Nr. 2415/78 dėl statistinės ribos Bendrijos užsienio prekybos statistikoje ir statistikoje apie prekybą tarp valstybių narių
EUROPOS BENDRIJŲ KOMISIJA,
atsižvelgdama į Europos ekonominės bendrijos steigimo sutartį,
atsižvelgdama į Graikijos Stojimo aktą, ypač į jo 146 straipsnį,
kadangi vadovaujantis Akto 22 straipsniu, 1978 m. spalio 17 d. Komisijos reglamentas (EEB) Nr. 2415/78 dėl statistinės ribos Bendrijos užsienio prekybos statistikoje ir statistikoje apie prekybą tarp valstybių narių [1] turi būti adaptuotas pagal to Akto II priede išdėstytas rekomendacijas: Graikijos atžvilgiu įterpiant 300 Europos apskaitos vienetų dydžio statistinės ribos lygiavertį dydį drachmomis,
PRIĖMĖ ŠĮ REGLAMENTĄ:
1 straipsnis
Reglamento (EEB) Nr. 2415/78 1 straipsnis iš dalies pakeičiamas, papildant jį tokiu įrašu:
"Graikijai: GRD 12500"
,
2 straipsnis
Šis reglamentas įsigalioja 1981 m. sausio 1 d.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 1980 m. gruodžio 23 d.